Yosef Govrin

Yosef Govrin (født desember 1930, Tsjernivtsi, den gang Romania, i dag Ukraina, død 4. juni 2021) var en israelsk diplomat og forfatter.

Han ble født i en jødisk familie i Tsjernivtsi, men på grunn av farens arbeid flyttet de til Edineț. Andre verdenskrig, etter at Romania hadde tatt tilbake Bukovina fra Sovjetunionen i 1941, tilbrakte han sammen med moren og to tanter i gettoen i Mohyliv-Podilskyj, Transnistria. Faren fant han aldri igjen. Etter krigens slutt, med hjelp fra Jewish Agency for Israel, forsøkte de å imigrere illegalt til Palestina, men ble tatt av britene, som internerte dem på Kypros. I 1947 fikk familien lov å bosette seg i Palestina.

Han begynte å arbeide i Israels Utenriksdepartement i 1953, og ble etter hvert Israels ambassadør i Argentina, Romania, Østerrike og Russland. Etter at han gikk av med pensjon, fortsatte han å arbeide, denne gangen som forsker ved det Det hebraiske universitetet i Jerusalem, der han også tok doktorgraden.

Bøker 
 The Jewish factor in the relations between Nazi Germany and the Soviet Union, 1933-1941 
 Israel's Relations With the East European States: from disruption (1967) to resumption (1989-91)
 Israel-Soviet relations, 1964-1966
 The Six-Day War in the mirror of Soviet Israeli relations, April-June 1967
 Israeli-Romanian relations at the end of the Ceauşescu era: as observed by Israel's ambassador to Romania, 1985-89
 In the Shadow of Destruction: Recollections of Transnistria and the Illegal Immigration to Eretz Israel, 2007

Referanser

Eksterne lenker 
 Yosef Govrin på Worldcat

Israelske diplomater
Israelske forfattere